A Ni nani walioteuliwa kwa huduma ya kinabii?
· Tunaweza kuanguka katika kosa la kuamini kwamba manabii walikuwa "wasimamiaji." Lakini Musa alijitetea kwa sababu alikuwa na matatizo ya kuongea (Kut. 4:10); Isaya alisema alikuwa na midomo michafu (Isa. 6:5); Yeremia alidhani alikuwa mdogo sana kwa kazi hiyo (Yer. 1:6). 
· Eliya, ambaye alithubutu kumtishia Mfalme Ahabu kwa ukame mkubwa kwa sababu ya kutomcha Mungu kwake, anasemekana: “alikuwa mwanadamu kama sisi” (Yakobo 5:17 NIV).
· Baada ya kufanya muujiza mkubwa, Eliya akaanguka kabisa kwa woga alipotishiwa mauti na malkia Yezebeli (1 Fal 19:2-4)
· Ni wazi kwamba Mungu hawachagui manabii wake kwa sababu wao ni wakamilifu. Anaona nini ndani yao? Upendo wao kwa Mungu na utayari wao wa kumtii.
B Manabii walitendaje?
· Kama wasemaji wa Mungu, manabii na manabii wa kike walijitahidi kuishi kulingana na wito wao (1 Sam. 12:3-4). Watu waliwajua kama "mtu wa Mungu," "mtu mwenye heshima" (1 Sam. 9:6).
· Wale waliokataa kukubali ujumbe wao waliwachukia na kuwatishia (1 Wafalme 22:8, 27). Lakini licha ya shinikizo walilokabiliana nalo, manabii walitoa ujumbe wao kwa uaminifu.
· Mikaya alitokea mbele ya wafalme wawili, manabii 400 waliotoa ujumbe mzuri, na mlinzi aliyemshauri abadilike kulingana na hali (1 Wafalme 22:10-13). Hata hivyo, alisimama imara na kukataa kusema chochote isipokuwa kile ambacho Mungu alimfunulia  (1 Wafalme 22:14).
· Hawakuwa wakamilifu, lakini walikuwa wanaume na wanawake wa maombi, waaminifu kwa Neno, na watumishi wa Mungu na watu wake (1 Sam. 12:23; Yer. 42:4).
C Manabii walifanya kazi gani?
· Miongoni mwa mambo mengine, manabii walitekeleza majukumu haya:
· Pamoja na wafalme
(1) Waliwatia mafuta1 Fal 19:16)
(2) Waliwatia moyo walipofanya mema (2 Nyak. 15:8).
(3) Waliwakabili walipofanya makosa (1 Fal 21:20)
· Pamoja na makuhani
(1) Waliwakabili walipofanya makosa (Mal. 2:1-2).
· Pamoja na watu
(1) Waliwafundisha katika njia za Mungu (Mika 6:8)
(2) Waliwaambia dhambi zao (Isa. 58:1)
(3) Aliwaita watubu (Ezekieli 18:32)
· Pamoja nasi
(1) Waliandika ujumbe wao (2 Nyak. 13:22
D Ni wanawake gani waliokuwa na kipawa cha unabii?
· Agano la Kale linataja manabii watano wa kike. 
(1) NOADIA. Alikuwa nabii wa uwongo katika wakati wa Nehemia (Neh. 6:14 
(2) MKE WA ISAYA. Hatujui ikiwa anaitwa nabii kwa sababu ana kipawa hicho, au kwa sababu yeye ni mke wa nabii (Isa. 8:3).
(3) MIRIAM. Kama nabii, aliwaongoza wanawake katika uimbaji baada ya kuvuka Bahari ya Sham. Vilevile alwasaidia kaka zake kuongoza watu wakati was afar yao jangwani ( Kut. 15:20; Mik. 6:4). 
(4) DEBORAH. Alikuwa na kofia  mbili za kuwa nabii na mwamuzi, na aliwaongoza watu katika vita dhidi ya Sisera, akiwa pamoja na Barak. Baada ya ushindi aliimba wimbo wa sifa wa kinabii (Waamuzi 4:4-9; 5:1).
(5) HULDA. Yosia alishauriana naye kuhusu kitabu cha Sheria kilichokuwa kimepatikana. Mbali na kujibu swali la mfalme, alimwambia maneno ya kumtia moyo (2 Wafalme 22:14-20
E Manabii wa uwongo walikuwa na sifa gani?
· Si wote waliotabiri walifanya hivyo kwa sababu walikuwa wamepokea ujumbe kutoka kwa Mungu (Yer. 14:14) Ujumbe wao ulikuwa nini, na kwa nini waliutoa?
· Walitunga unabii wao wenyewe (Ezekieli 13:2, 17)
· Walisema kile ambacho watu walitaka kusikia (Ezekieli 13:16)
· Hawakusema dhidi ya dhambi (Ezekieli 13:22)
· Walikuwa wakitafuta faida binafsi (Ezekieli 13:19)
· Kwa nini mtu adai kuzungumza kwa niaba ya Mungu akiwa anajua kwamba si kweli? Kujidanganya? Tamaa ya kutambuliwa au faida ya kifedha au nyingine?
· Jambo la kusikitisha zaidi kuhusu manabii wa uongo ni kwamba kuna watu wanaowasikiliza na kuwafuata. Wanapenda kile wanachosema kwa sababu hakihitaji juhudi na hakichochei dhamiri zao. Lakini kufuata njia yao hupelekea kifo tu.
· Nabii wa kweli sikuzote huonya kuhusu hatari za dhambi, na kuwahimiza watu wawe waaminifu bila kujali matokeo.

